Categoria Premi al millor producte en desenvolupament (6.000 €)
Participació en altres activitats de difusió del Premi.
El termini de presentació de sol·licituds és del 15 de gener del 2021 al 15 de febrer del 2021 a les 23:59 h
El Premi té tres categories que es destinen a participants de Catalunya.
Producte en el mercat, dissenyat o fabricat Catalunya, tenint en compte consideracions ambientals en el seu procés de desenvolupament, amb l'objectiu de minimitzar-ne l'impacte sobre el medi al llarg de tot el seu cicle de vida.
Pot presentar-s'hi la persona física o jurídica que dissenya o fabrica el producte, sempre i quan el dissenyador, el centre de fabricació o l'empresa estiguin ubicats o tinguin el domicili o la seu social a Catalunya.
Projecte d'un producte, no produït o comercialitzat (però en fase de prototip), dissenyat tenint en compte consideracions ambientals, amb l'objectiu de minimitzar-ne l'impacte sobre el medi al llarg de tot el seu cicle de vida.
Pot presentar-s'hi la persona física o jurídica que impulsa el desenvolupament d'un projecte de producte o el seu dissenyador, sempre i quan tinguin el domicili o la seu social a Catalunya.
Producte, producte en desenvolupament o estratègia desenvolupats per estudiants o titulats novells, tenint en compte consideracions ambientals en el seu procés de desenvolupament, amb l'objectiu de minimitzar-ne l'impacte sobre el medi al llarg de tot el seu cicle de vida.
A efectes d'aquesta convocatòria, s'entén per producte qualsevol producte físic o servei.
Por presentar-s'hi qualsevol persona física que estigui cursant o hagi finalitzat els estudis reglats de batxillerat, un cicle formatiu o estudis universitaris a Catalunya.
En el cas dels titulats, hi poden participar els que hagin finalitzat els estudis a Catalunya amb una data no anterior a l'1 d'octubre de 2018.
Els criteris de valoració que es tindran en compte són els següents:
No poden optar al Premi els productes, productes en desenvolupament o estratègies que estiguin en alguna de les situacions següents:
Que el seu valor principal sigui l'artístic (obres d'art).
Que siguin edificis o altres elements arquitectònics complexos.
Que la sol·licitud hagi comptat amb la participació activa d'un membre del jurat com a dissenyador/a, com a empresa fabricant o distribuïdora del producte, o com a impulsor/a d'una estratègia.
El/La representant de la sol·licitud n'és totalment responsable i en garanteix l'autoria.
El disseny presentat no ha d'incomplir de cap manera els drets de propietat intel·lectual i/o industrial de cap tercer.
La responsabilitat en cas d'infracció de drets de tercers és de la persona participant.
Els participants accepten aparèixer en fotografies, vídeos i activitats promocionals similars relacionades amb aquest concurs.
Tot el material gràfic proporcionat (fotografies, gràfic del cicle del producte, vídeos de defensa i del projecte) podran ser emprats lliurament en tots els elements de difusió del Premi: Catàleg, Exposició, Acte de lliurament del Premi, Tallers per a professionals i per escoles, i altres actes de difusió en relació a l'ecodisseny i l'economia circular.
El jurat està composat per experts internacionals en disseny i sostenibilitat.
Les sol·licituds s'han de presentar mitjançant un formulari en línia que ha d'anar acompanyat obligatòriament de l'annex de la documentació tècnica normalitzat.
ATENCIÓ: Formulari d'inscripció disponible a partir del 15 de gener de 2021
Aquest canal és obligatori per a persones jurídiques, empresaris individuals o autònoms, i una acció preferent per a persones físiques.
El canal Presencial (opció no preferent) és exclusiva per a persones físiques.
Les sol·licituds han d'anar acompanyades de l'Annex de documentació tècnica normalitzat en format PDF, que es generarà exclusivament de forma telemàtica mitjançant una eina informàtica que es posarà en funcionament quan s'obri el periode d'inscripció i que trobareu l'enllaç en aquest apartat.
Les sol·licituds que passin a la segona etapa de valoració han de presentar una mostra del producte, un prototip del producte en desenvolupament o una mostra representativa de l'estratègia a la seu central de l'Agència de Residus de Catalunya (c/ Doctor Roux, 80, 08017 Barcelona).
L'organització estableix el període concret de presentació d'aquest material i ho comunica als responsables de les sol·licituds.
En el cas de persones físiques, la presentació de les sol·licituds s'ha de realitzar preferentment per via telemàtica utilitzant la seu electrònica de la Generalitat de Catalunya.
En el cas que s'opti per la presentació presencial, les sol·licituds al Premi es poden presentar a les dependències que consten a l'annex 2 d'aquesta Resolució, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre.
Un cop registrada la sol·licitud en alguna de les dependències indicades en l'annex 2 d'aquesta Resolució, l'han d'enviar, també, en format electrònic a l'adreça electrònica següent: [EMAIL]
Les sol·licituds que entren a concurs es valoren en dues etapes:
Etapa 1: Primera selecció portada a terme per un equip d'experts designats per l'Agència de Residus de Catalunya
Etapa 2: El jurat valora les sol·licituds que han superat la primera etapa i selecciona les sol·licituds guanyadores per a cada categoria.
Els candidats seleccionats a l'etapa 1 seran avisats per l'organització per la presentació de mostres.
Es rebrà una notificació per correu electrònic
Les candidatures que passin a la segona etapa hauran de presentar una mostra o pòster representatiu de la candidatura a la seu central de l'Agència de Residus de Catalunya (c/ Doctor Roux, 80, 08017 Barcelona).
De forma prioritària cal presentar una mostra representativa de la candidatura (mostra del producte, prototip, etc).
L'organització establirà el període concret de presentació d'aquest material i ho comunicarà als responsables de les sol·licituds.
La presentació ha d'anar acompanyada amb una carta indicant una descripció del material que es lliura, el nom de la candidatura, número de registre i persona titular.
L'organització comunicarà la data prevista a cada participant que superi la primera etapa.
La data prevista de presentació serà el juny de 2019.
L'organització no es fa càrrec de les despeses de transport de lliurament i recollida de les mostres.
El Premi Catalunya d'Ecodisseny 2021 es lliurarà en un acte solemne en el qual s'inaugurarà l'exposició del Premi.